Rikunarita-ORG/Wikinium huggingface dataset:
# Fortune 500

**Fortune 500** on yhdysvaltalaisen *Fortune*-talouslehden vuosittain julkaisema luettelo yhdysvaltalaisista julkisista yhtiöistä järjestettynä liikevaihdon mukaiseen suuruusjärjestykseen. Luetteloa voidaan tarkastella yhtiön web-sivuilla useilla valintaperusteilla. Yhtiö julkaisee myös maailmanlaajuista *Fortune Global 500* -listaa, johon lehti listaa yhdysvaltalaisia ja kansainvälisiä pörssiyrityksiä liikevaihdon mukaan.

## Fortune 500 (2021)

| Sija | Yhtiön nimi | Liikevaihto (mrd. USD) |
| --- | --- | --- |
| 1. | Walmart | &&&&&&&&&&&&0559.0200000559,2 |
| 2. | Amazon | &&&&&&&&&&&&0386.0100000386,1 |
| 3. | Apple | &&&&&&&&&&&&0274.0500000274,5 |
| 4. | CVS Health | &&&&&&&&&&&&0268.0700000268,7 |
| 5. | UnitedHealth Group | &&&&&&&&&&&&0257.0100000257,1 |
| 6. | Berkshire Hathaway | &&&&&&&&&&&&0245.0500000245,5 |
| 7. | McKesson | &&&&&&&&&&&&0231.0100000231,1 |
| 8. | AmerisourceBergen | &&&&&&&&&&&&0189.0900000189,9 |
| 9. | Alphabet | &&&&&&&&&&&&0182.0500000182,5 |
| 10. | Exxon Mobil | &&&&&&&&&&&&0181.0500000181,5 |

## Fortune Global 500 lista (2017)

*Fortune Global 500* on vastaava maailmanlaajuinen lista suuryrityksistä. Listalla on myös joitain valtionyhtiöitä esimerkiksi Kiinasta, jos näiden konsernirakenteeseen kuuluu julkisesti noteerattuja tytäryhtiöitä.

| Sija | Yhtiön nimi | Yhtiön logo | Maa  | Liikevaihto (mrd. USD) |
| --- | --- | --- | --- | --- |
| 1. | Walmart |  |  Yhdysvallat | &&&&&&&&&&&&0485.0900000485,9 |
| 2. | State Grid |  |  Kiina | &&&&&&&&&&&&0315.0200000315,2 |
| 3. | Sinopec Group |  |  Kiina | &&&&&&&&&&&&0267.0500000267,5 |
| 4. | China National Petroleum |  |  Kiina | &&&&&&&&&&&&0262.0500000262,5 |
| 5. | Toyota Motor |  |  Japani | &&&&&&&&&&&&0254.0700000254,7 |
| 6. | Volkswagen Group |  |  Saksa | &&&&&&&&&&&&0240.0300000240,3 |
| 7. | Royal Dutch Shell |  |  Alankomaat | &&&&&&&&&&&&0240.&&&&00240,0 |
| 8. | Berkshire Hathaway |  |  Yhdysvallat | &&&&&&&&&&&&0223.0600000223,6 |
| 9. | Apple |  |  Yhdysvallat | &&&&&&&&&&&&0215.0600000215,6 |
| 10. | Exxon Mobil |  |  Yhdysvallat | &&&&&&&&&&&&0205.&&&&00205,0 |
| 11. | McKesson |  |  Yhdysvallat | &&&&&&&&&&&&0198.0500000198,5 |
| 12. | BP |  |  Britannia | &&&&&&&&&&&&0186.0600000186,6 |
| 13. | UnitedHealth Group |  |  Yhdysvallat | &&&&&&&&&&&&0184.0800000184,8 |
| 14. | CVS Health |  |  Yhdysvallat | &&&&&&&&&&&&0177.0500000177,5 |
| 15. | Samsung Electronics |  |  Etelä-Korea | &&&&&&&&&&&&0174.&&&&00174,0 |

## Muut samankaltaiset listat

Toinen yhdysvaltalainen talouslehti *Forbes* julkaisee vastaavanlaista luetteloa julkisesti noteeratuista pörssiyhtiöistä (Forbes Global 2000), jossa suuruuden kriteereinä käytetään liikevaihtoa, tilikauden tulosta, taseen loppusummaa ja yhtiön markkina-arvoa.

Lisäksi esimerkiksi luottoluokitusyhtiö S&P Global Ratings ylläpitää S&P 500 -listaa (osakeindeksiä) 500 markkina-arvoltaan suurimmasta yhdysvaltalaisesta pörssiyhtiöstä.

## Lähteet
# Procter & Gamble

| The Procter & Gamble Company |
| --- |
|  |
|  Procter & Gamblen pääkonttori Cincinnatissa. |
| Yritysmuoto | pörssiyhtiö |
| ISIN | US7427181091 |
| Perustettu | 1837 |
| Perustaja | William Procter James Gamble |
| Avainhenkilöt | David S. Taylor (puheenjohtaja, presidentti & CEO) Jon R. Moeller (varapuheenjohtaja ja talousjohtaja) |
| Kotipaikka | Cincinnati, Ohio, Yhdysvallat |
| Liikevaihto |  67,7 mrd. $ (2019) |
| Liikevoitto |  5,5 mrd. $ (2019) |
| Nettotulos |  3,9 mrd. $ (2019) |
| us.pg.com |
| Infobox OKVirheellinen NIMI-arvo |

**Procter & Gamble** (NYSE: PG) on yhdysvaltalainen monikansallinen yritys, joka valmistaa kotitalouksien kulutustavaroita, lemmikkieläinten ruokaa ja vesisuodattimia. Yhtiön pääkonttori on Cincinnatissa, Ohiossa. Yhtiöllä on 129 000 työntekijää.

Kynttiläntekijä William Procter Englannista ja saippuavalmistaja James Gamble Irlannista perustivat Procter & Gamblen vuonna 1837 Yhdysvaltojen Cincinnatissa.

Procter & Gamblen suurin yrityskauppa on ollut Gillette-yhtiön osto vuonna 2005. Procter & Gamble kuuluu Dow Jones Industrial Average -indeksiin ja on vuoden 2020 Fortune 500 -listalla sijalla 45.

## Procter & Gamblen tunnettuja tuotemerkkejä

* Tampax-, Alldays- ja Always-kuukautissuojat
* Ariel-pesuaineet
* Braun-pienkoneet
* Fairy-astianpesuaineet
* Gillette-parranajotarvikkeet
* Head & Shoulders, Pantene- ja Wella-shampoot
* Hugo Boss -kosmetiikkatuotteet
* Max Factor -kosmetiikkatuotteet
* Olay-ihonhoitotuotteet
* Oral-B-hammashoitovälineet
* Pampers-vaipat
* Swiffer-siivousvälineet
* Vicks-vilustumistuotteet

## Lähteet

## Aiheesta muualla

* Kuvia tai muita tiedostoja aiheesta **Procter & Gamble** Wikimedia Commonsissa
# GE Aviation

| GE Aviation |
| --- |
|  |
| ISIN | US3696043013 |
| Perustettu | 1917 |
| Toimitusjohtaja | John S. Slattery*lähde?* |
| Kotipaikka | Evendale, Ohio*lähde?* |
| Toimiala | lentokoneteollisuus |
| Tuotteet | lentokonemoottorit |
| Liikevaihto |  30 566 miljardia $ (2018)*lähde?* |
| Liikevoitto |  6 466 miljardia (2018)*lähde?* |
| Henkilöstö | 48 000 (2018)*lähde?* |
| Yrityksen kotisivut |
| Infobox OKVirheellinen NIMI-arvo |

**GE Aviation** on General Electricin tytäryhtiö. Vuodesta 2024 alkaen yhtiö tulee toimimaan itsenäisenä yhtiönä. Samaan aikaan muita General Electricin yksiköitä irrotetaan omikseen: GE Healthcare ja GE Renewable Energy and Power.

Yhtiön pääasialliset tuotteet ovat moottoreita sotilas- ja siviili-ilmailuun.

## Uudet teknologiat

GE Aviation käyttää nykyisin suihkumoottoreissaan 3D-tulostettuja osia.

## Aiheesta muualla

* GE Aerospacen historia (englanniksi)

## Lähteet
# Cincinnati Reds

| Cincinnati Reds |
| --- |
|  |
| Perustettu | 1882 |
| Entiset nimet | Cincinnati Redlegs (1953–1958) Cincinnati Reds (1890–1953) Cincinnati Red Stockings (1882–1889) |
| Kotiareena | Great American Ball Park |
| Kapasiteetti | 42 319 |
| Paikkakunta | Cincinnati |
| Värit |                |
| Lajit | baseball |
| Omistajat | Bob Castellini |
| Mestaruudet | **World Series:** 1919, 1940, 1975, 1976, 1990 **National League:** 1919, 1939, 1940, 1961, 1970, 1972, 1975, 1976, 1990 **American Association:** 1882 |
| Infobox OK |

**Cincinnati Reds** on vuonna 1882 perustettu MLB:ssä pelaava baseballseura. Reds on voittanut mestaruuden vuosina 1919, 1940, 1975, 1976 ja 1990. Joukkueen lempinimi on *The Big Red Machine*. Cincinnati Redsiä pidetään yhtenä MLB:n historian parhaista joukkueista. Seuran tunnusväreinä voidaan pitää mustaa, valkoista ja punaista.

Seuran paras pelaaja kautta aikain on urallaan 389 juoksua tehnyt sieppari Johnny Bench.

## Historia

Ennen vuonna 1882 perustettua seuraa *Cincinnati Red Stockings* -niminen 1866 perustettu seura pelasi ensimmäisen ammattilaisvuotensa 1869. Tämä seura pelasi vuoteen 1870 saakka. 1876-80 pelasi National Leaguessa myös Cincinnati Reds -niminen seura, joka tuli erotetuksi liigasta vuonna 1880. 1882 perustettiin siis kolmas samaa nimeä käyttävä seura. Vuonna 1890 nimi vaihtui muotoon *Cincinnati Reds*. Muita seuran nimiä ovat *Cincinnati Redlegs* (1953-1958) ja nykyinen *Reds*.

Seura voitti ensimmäisen World Series -mestaruutensa vuonna 1919, jolloin se voitti loppuottelussa Chicago White Soxin otteluvoitoin 5–3.

## Kotikenttä

Reds pelaa kotiottelunsa Great American Ball Park -nimisellä stadionilla, jonne mahtuu 42 036 katsojaa. Muita seuran kotikenttiä ovat olleet *Bank Street Grounds* (1882–1883), *League Park (I)* (1884–1893), *League Park (II)* (1894–1901), *Palace of the Fans* (1902–1911), *Crosley Field* (1912–1970) ja *Riverfront Stadium* (1970–2002)

*Great American Ball Park* otettiin käyttöön kaudeksi 2003. Pelikenttä on luonnonnurmea ja stadionin on arvioitu maksaneen 280 miljoonaa dollaria. *Great American Ball Parkin* yhteydessä on myös "*Reds Hall of Fame*" ja museo.

## Jäädytetyt pelinumerot

* 1 Fred Hutchinson
* 5 Johnny Bench
* 8 Joe Morgan
* 10 Sparky Anderson
* 13 Dave Concepción
* 18 Ted Kluszewski
* 20 Frank Robinson
* 24 Tony Pérez
* 42 Jackie Robinson.

## Saavutukset

Usean mestaruuden lisäksi seuran pelaajille on jaettu monia palkintoja. Joukkueen pelaaja on voittanut esimerkiksi MLB:n arvokkain pelaaja -palkinnon 11 kertaa, vuoden tulokas -palkinnon seitsemän kertaa, vuoden manageri -palkinnon kerran ja tähdistöottelun tärkein pelaaja -palkinnon viisi kertaa.

## Lähteet

## Aiheesta muualla

* Cincinnati Redsin virallinen sivusto (Arkistoitu – Internet Archive). (englanniksi) (espanjaksi) (japaniksi) (koreaksi)
# Luoteisterritorio

| Ohiojoen luoteispuolinen territorio Territory Northwest of the River Ohio |
| --- |
| 1787–1803 |
|  sinetti |
|  Luoteisterritorio mustalla. |
| Valtiomuoto | Yhdysvaltain territorio |
| osa  | Yhdysvallat |
| Pääkaupunki | Marietta (1788–1799) Chillicothe (1799–1803) |
| Historia |  |
| – Luoteisalueen säännös | 13. heinäkuuta 1787 |
| – Yhdysvaltain kongressin vahvistus | 7. elokuuta 1789 |
| – Indianan territorion perustettiin | 7. toukokuuta 1800 |
| – Ohion osavaltio perustettiin | 1. maaliskuuta 1803 |
| Tunnuslause | Meliorem lapsa locavit |
| Infobox OK |

**Luoteisterritorio** (engl. *Northwest territory*) oli Yhdysvaltojen territorio, joka määriteltiin vuonna 1787 kattamaan alue Pennsylvaniasta länteen, Ohiojoesta pohjoiseen, Mississippijoesta itään ja Suuristä järvistä etelään. Alueen oli luovuttanut Yhdysvalloille Yhdistynyt kuningaskunta vuoden 1783 rauhansopimuksella. Tätä aluetta tai osia siitä olivat tavoitelleet sekä Virginia, New York, Connecticut että Massachusetts. Lopulta alueesta tehtiin viisi uutta osavaltiota: Ohio, Indiana, Illinois, Michigan ja Wisconsin. Lisäksi Minnesota sai pienen alueen. Luoteisterritorio perustettiin niin sanotulla Luoteisalueen säännöksellä (*Northwest ordinance*), joka loi pohjan myöhempien territorioiden perustamiselle.

## Lähteet
# Rooman diktaattori

|  |
| --- |
| **Rooman valtakunta** |
|
Osa historian artikkelisarjaa
**Rooman valtakunnan hallinto** |
| **Ajanjaksot** |
| **Rooman kuningaskunta** 753 eaa. – 510 eaa.
**Rooman tasavalta** 510 eaa. – 27 eaa.
**Rooman keisarikunta** 27 eaa. – 476 jaa. |
| **Länsi-Rooma** 330–476 | **Itä-Rooma** 330–1453
**Trebizond** 1204–1461
**Theodoro** 1204–1475 |
| **Virkamiehet** |
| Konsuli Preettori Prokonsuli Propreettori | Ediili Kvestori Tribuuni Kensori |
| **Poikkeusvirat** |
| Diktaattori Magister equitum Sotatribuuni-konsuli | Kuningas Triumviraatti Decemviri |
| Tribunicia potestas |
| **Arvonimet** |
| Keisari |
| Legaatti Dux Officium Prefekti Vicarius Vigintisexviri | Liktori Magister militum Imperaattori Princeps senatus Pontifex maximus Tetrarkki |
| **Instituutiot ja lait** |
| Rooman senaatti Cursus honorum Rooman kansankokoukset | Rooman laki Rooman kansalaisuus Imperium |

**Diktaattori** (lat. *dictator*) oli Rooman tasavallan aikoina poikkeusvirka. Se uskottiin luotettavalle roomalaiselle, joka otti hetkellisen vastuun valtakunnasta, etenkin sotatilanteessa, kun koko valtion olemassaolo oli uhattuna. Yleinen pituus diktaattorin toimikaudelle oli kuusi kuukautta, jonka jälkeen senaatti saattoi jatkaa toimikautta toiset kuusi kuukautta. Diktaattorijärjestelmään turvauduttiin esimerkiksi puunilaissodissa. Tuolloin diktaattori ei merkinnyt hirmuhallitsijaa, vaan sananmukaisesti sanelijaa, vaikka esimerkiksi Caesar kenties täyttäisi monet nykyisen määritelmän kriteerit.

## Luettelo diktaattoreista

* 501 eaa. – Titus Larcius
* Marcus Furius Camillus – viisi kautta
* 458 eaa. – Lucius Quinctius Cincinnatus, toinen kausi 439 eaa.
* 342 eaa. – Marcus Valerius Corvus
* 333 eaa. – Publius Cornelius Rufinus
* 324 eaa. – Lucius Papirius Cursor
* 315 eaa. – Quintus Fabius Maximus Rullianus
* 301 eaa. – Marcus Valerius Corvus, toinen kausi toisen samnilaissodan jälkeen
* 292 eaa. – Appius Claudius Caecus
* 285 eaa. – Appius Claudius Caecus
* 249 eaa. – Aulus Atilius Caiatinus, ensimmäisen puunilaissodan aikana
* 221?–219 eaa. – Quintus Fabius Maximus Cunctator
* 217 eaa. – Quintus Fabius Maximus Cunctator, toisen puunilaissodan aikana
* 203 eaa. – Publius Sulpicius Galba Maximus
* 81/79 eaa. – Lucius Cornelius Sulla
* 46 eaa. ja 45/44 eaa. – Gaius Julius Caesar, ikuinen diktaattori

## Aiheesta muualla

* Kuvia tai muita tiedostoja aiheesta **Rooman diktaattori** Wikimedia Commonsissa
# Setä Tuomon tupa

| Setä Tuomon tupa |
| --- |
| Uncle Tom's Cabin |
|  |
| Alkuperäisteos |
| Kirjailija | Harriet Beecher Stowe |
| Kieli | englanti |
| Kustantaja | National Era |
| Suomennos |
| Suomentaja | Aatto Suppanen, Niilo Liakka |
| Julkaistu | 20.3.1852 |
| Löydä lisää kirjojaKirjallisuuden teemasivulta |
| Infobox OK |

**Setä Tuomon tupa** (engl. *Uncle Tom's Cabin*) on Harriet Beecher Stowen 1800-luvun puolivälissä kirjoittama Yhdysvaltain orjuutta käsittelevä esikoisromaani. Tarina kertoo Tuomo-nimisen orjan kohtalosta eri isäntien alaisuudessa. Kirja aiheutti paljon kiistelyä Yhdysvalloissa ja sen on sanottu vaikuttaneen orjuuden lakkauttamiseen.

Romaani julkaistiin ensin *National Era* -nimisessä sanomalehdessä 5. kesäkuuta 1851 alkaen. Kirjaksi se painettiin 20. maaliskuuta 1852. Kirja myi ensimmäisen vuotensa aikana 300 000 kappaletta pelkästään Yhdysvalloissa ja oli 1800-luvun myydyin romaani. Kirjan vaikutus oli niin suuri, että kun Abraham Lincoln tapasi Beecher Stowen Yhdysvaltain sisällissodan alussa, hänen kerrotaan huudahtaneen: "Te siis olette se pieni nainen, joka kirjoitti tämän suuren sodan aiheuttaneen kirjan!"

## Juoni

**Varoitus:Seuraava kirjoitus paljastaa yksityiskohtia juonesta.*
Simon Legree hakkaa setä Tuomoa
Vanhan orjan Setä Tuomon isäntä Shelby joutuu rahapulassaan myymään tämän orjamarkkinoilla. Tuomo saa hyvän isännän St. Claren ja ystävystyy tämän tyttären kanssa, sillä molemmat ovat hartaita kristittyjä. Tyttö kuolee pian sairauteen ja isä lupaa tytölle tämän kuolinvuoteella, että vapauttaa setä Tuomon. Isä ehtii kuitenkin kuolla ennen kuin voi täyttää lupauksensa.

Miehen itsekäs leski ei välitä lupauksesta vaan myy Tuomon orjamarkkinoilla. Ostaja on raakalainen Simon Legree, joka hakkaa Tuomon, kun tämä ei suostu ruoskimaan toista orjaa. Lopulta Legree pieksee vanhuksen hengiltä, kun Tuomo ei suostu kertomaan, mihin karanneet orjat ovat menneet. Kuolemaisillaan oleva Tuomo antaa tappajille anteeksi. Auttajat tulevat myöhässä.

Kirjassa on rinnakkain tarina Elisa ja Yrjö Harriksen pakomatkasta Kanadaan ja sieltä edelleen Liberiaan. Yrjö on karannut Shelbyltä jo aiemmin ja Elisa karkaa myyntinsä jälkeen, koska pelkää menettävänsä poikansa.

**Juonipaljastukset päättyvät tähän.**
## Julkaisut

* *Tuomo sedän tupa eli alhaisten elämää : kuvauksia neekeriorjain elämästä Amerikan Yhdysvalloissa*, suomennos Niilo Liakka, ISBN 951-0-11386-7
* *Setä Tuomon tupa*.  (Suomentanut N. Liakka. Suomennoksen tätä laitosta varten tarkistanut Marja Haapio. 8., tarkistettu painos. Suuri lukukirjasto 11)  Helsinki:  WSOY, 1985.  ISBN 951-0-11359-X

## Lähteet

## Aiheesta muualla

* Setä Tuomon tupa Aatto S:n suomentamana Project Gutenbergissä
* Tuomo sedän tupa Maikki Fribergin muokkaamana Project Gutenbergissä
# Syvä etelä

Etelävaltiot Yhdysvaltain kartalla. Syvä etelä punaisella, osavaltiot, jotka joskus lasketaan syvään etelään oranssilla. Loput etelävaltioista keltaisella.
**Syvä etelä** (engl. *Deep South*) on kulttuurinen ja maantieteellinen alue Yhdysvaltain etelävaltioissa. Historiallisesti alueeseen laskettiin ne osavaltiot, jotka ennen sisällissotaa olivat eniten riippuvaisia puuvillatuotannosta, jossa käytettiin afroamerikkalaisia orjia. Usein alueen osavaltioita kutsutaan myös **puuvillaosavaltioiksi** (engl. *Cotton States*), sen takia, että puuvilla oli syvän etelän pääasiallinen rahakasvi.

Syvään etelään lasketaan yleensä kuuluvan Louisiana, Mississippi, Alabama, Georgia ja Etelä-Carolina.

## Lähteet
# Underground Railroad

Kartalla punaisella verkoston reittejä vuosina 1830–1865.
**Underground Railroad** (suom. *Maanalainen rautatie*) oli salaisten kulkuyhteyksien ja turvatalojen muodostama verkosto Yhdysvalloissa, jonka avulla afroamerikkalaisia orjia pakeni 1700-luvun lopulla ja 1800-luvun alku- ja keskivaiheilla orjuudesta Yhdysvaltain eteläosissa vapauteen orjuuden lakkauttaneisiin pohjoisvaltioihin esimerkiksi Ohio joen yli tai ulkomaille, yleensä Britannian Pohjois-Amerikan eli nykyisen Kanadan alueelle. Turvataloja ja niiden välisiä reittejä ylläpitivät orjuutta vastustaneet abolitionistit sekä vapautetut orjat.

## Katso myös

* Frederick Douglass
* Harriet Tubman
* John Brown
* Sojourner Truth

## Lähteet

## Aiheesta muualla

* Kuvia tai muita tiedostoja aiheesta **Underground Railroad** Wikimedia Commonsissa
# Butlerin piirikunta (Ohio)

| Butlerin piirikunta |
| --- |
|  Butlerin piirikunta Ohion kartalla |
| Hallintokeskus | Hamilton |
| Valtio   Osavaltio | Yhdysvallat   Ohio |
| Perustettu | 1. toukokuuta 1803 |
| Pinta-ala |  |
|  – kokonaispinta-ala | 1 218 km² |
|  – josta vettä | 8 km²  |
| Väkiluku (2010) | 368 130 |
|  – Tiheys | 275 as./km² |
| Aikavyöhyke | UTC-5 |
|  |
|

 |
| Infobox OK |

**Butlerin piirikunta** on piirikunta Ohiossa, Yhdysvalloissa, joka on nimetty kenraali Richard Butlerin mukaan. Sen suurin kaupunki on Hamilton.

## Maantiede

Butlerin naapuripiirikuntia ovat Preble pohjoisessa, Montgomery koillisessa, Warren idässä, Hamilton etelässä ja Indianan puolella Dearbornin, Franklinin sekä Unionin piirikunnat.

## Väestö

Piirikunnassa oli vuoden 2010 väestönlaskennassa 368 130 ihmistä. Etniset ryhmät jakautuvat valkoisiin, joita on 87,5%, mustiin (7,7%), alkuperäisamerikkalaisiin (0,3%) ja aasialaisiin (2,5%).

Kotitalouden mediaanitulo on 55 497 ja köyhyysrajan alapuolella oli 12,8% väestöstä vuosina 2007–2011.

## Lähteet

## Aiheesta muualla

* Kuvia tai muita tiedostoja aiheesta **Butlerin piirikunta (Ohio)** Wikimedia Commonsissa

NäytäOhion osavaltio

|  |  |
| --- | --- |
| Alueita | * Alleghenyn laakio
* Bluegrass
* Connecticut Western Reserve
* Eriejärvi
* Great Black Swamp
* Ohio-joki
 |
| Piirikunnat | * Adams
* Allen
* Ashland
* Ashtabula
* Athens
* Auglaize
* Belmont
* Brown
* Butler
* Carroll
* Champaign
* Clark
* Clermont
* Clinton
* Columbiana
* Coshocton
* Crawford
* Cuyahoga
* Darke
* Defiance
* Delaware
* Erie
* Fairfield
* Fayette
* Franklin
* Fulton
* Gallia
* Geauga
* Greene
* Guernsey
* Hamilton
* Hancock
* Hardin
* Harrison
* Henry
* Highland
* Hocking
* Holmes
* Huron
* Jackson
* Jefferson
* Knox
* Lake
* Lawrence
* Licking
* Logan
* Lorain
* Lucas
* Madison
* Mahoning
* Marion
* Medina
* Meigs
* Mercer
* Miami
* Monroe
* Montgomery
* Morgan
* Morrow
* Muskingum
* Noble
* Ottawa
* Paulding
* Perry
* Pickaway
* Pike
* Portage
* Preble
* Putnam
* Richland
* Ross
* Sandusky
* Scioto
* Seneca
* Shelby
* Stark
* Summit
* Trumbull
* Tuscarawas
* Union
* Van Wert
* Vinton
* Warren
* Washington
* Wayne
* Williams
* Wood
* Wyandot
 |
| Kaupungit (suurimmat) | * Akron
* Ashtabula
* Canton
* Cincinnati
* Cleveland
* **Columbus** (pääkaupunki)
* Cuyahoga Falls
* Dayton
* Elyria
* Hamilton
* Kettering
* Lakewood
* Lorain
* Mansfield
* Mentor
* Middletown
* Parma
* Springfield
* Toledo
* Youngstown
 |
# Foxy Shazam

| Foxy Shazam |
| --- |
|  Foxy Shazam (2011) |
| Tiedot |
| Toiminnassa | 2004–2014 keskeytys |
| Tyylilaji | rock, post-hardcore, vaihtoehtorock, glam rock |
| Kotipaikka | Cincinnati |
| Laulukieli | englanti |
| Jäsenet | * Eric Nally
* Loren Turner
* Daisy
* Sky White
* Aaron McVeigh
* Alex Nauth
 |
| Entiset jäsenet | * Joseph Allen Halberstadt
* Elijah Rust
* Jamison Pack
* Teddy Aitkins
* John Sims
* Skylyn Ohlenkamp
 |
| Levy-yhtiö | * Sire Records
* Ferret Music
* I.R.S. Records
* Warner Bros. Records
* EMI
 |
| Aiheesta muualla |
| Kotisivut |
| Infobox OKNimi-testi OK |

Eric Nally (2010)
**Foxy Shazam** on yhdysvaltalainen rockyhtye, joka perustettiin Cincinnatissa vuonna 2004. Yhtye oli aktiivinen vuoteen 2014 asti, jolloin se keskeytti.

Yhtyeen nimen väitetään olevan laulaja Eric Nallyn lukiossa käytetty erikoiskielinen ilmaisu hienoille kengille. Heinäkuussa 2012 yhtyeen jäsenet Aaron McVeigh ja Alex Nauth kertoivat haastattelussa, että yhtyeen nimi ei tarkoita hienoja kenkiä.

## Jäsenet

### Jäsenet

* Eric Sean Nally – laulu
* Loren Daniel Turner – kitara
* Daisy Caplan – bassokitara
* Schuyler Vaughn White – kosketinsoittimet
* Alex Nauth – trumpetti, taustalaulaja
* Aaron McVeigh – rummut

### Entiset jäsenet

* Joseph Allen Halberstadt – rummut
* Elijah Rust – rummut
* Jamison Pack – rummut
* Teddy Aitkins – rummut
* John Sims – rummut
* Skylyn Ohlenkamp – bassokitara

### Tilapäiset jäsenet

* Trevor Erb – basso
* Ryan Hogle – kitara
* Baron Walker – basso, kosketinsoittimet

## Diskografia

### Albumit

* *The Flamingo Trigger* (2005)
* *Introducing Foxy Shazam* (2008)
* *Foxy Shazam* (2010)
* *The Church of Rock and Roll* (2012)
* *Gonzo* (2014)

## Lähteet
# Connie Smith

Connie Smith
**Connie Smith** (s. 14. elokuuta 1941) on yhdysvaltalainen countrylaulaja. Hän syntyi Elkhartissa, Indianassa.

Bill Andersonin Smithille säveltämä "Once a Day" oli Smithin ensimmäinen hitti, ja se pysyi listojen ykkösenä kahdeksan viikon ajan. Hänen menestyineitä albumeitaan olivat mm. *Cute 'n' Country* (1965) ja *Miss Smith Goes to Nashville* (1966).

Smith on jatkanut uraansa viime vuosiin saakka ja ottanut vastaan lukuisia Grammy-ehdokkuuksia.
# Pieni mies Tate

| Pieni mies Tate |
| --- |
| Little Man Tate |
|  |
| Ohjaaja | Jodie Foster |
| Käsikirjoittaja | Scott Frank |
| Tuottaja | Peggy Rajski Scott Rudin |
| Säveltäjä | Mark Isham |
| Kuvaaja | Mike Southon |
| Leikkaaja | Lynzee Klingman |
| Pääosat | Jodie Foster Adam Hann-Byrd |
| Valmistustiedot |
| Valmistusmaa | Yhdysvallat |
| Tuotantoyhtiö | Orion Pictures Corporation |
| Ensi-ilta | 1991 |
| Kesto | 99 min |
| Alkuperäiskieli | englanti |
| Tuotto | 25 010 896 USD (USA) |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Pieni mies Tate** (*Little Man Tate*) on vuonna 1991 ensi-iltansa saanut Scott Frankin käsikirjoittama ja Jodie Fosterin ohjaama elokuva. Sen tapahtumat keskittyvät seitsemänvuotiaan lapsinero Fred Taten ympärille. Hänen roolinsa esittää Adam Hann-Byrd. Elokuvaohjaajana debyyttinsä tekevä Foster myös näyttelee itse Fredin yksinhuoltajaäidin Deden osassa.

*Pieni mies Tate* kuvattiin pääosin Ohion Cincinnatissa. Elokuvan julkaissut yhtiö oli Orion Pictures Corporation.

## Arvioita

*Video-oppaassa* vuodelta 1994 Olavi Similä kuvaa *Pieni mies Tatea* koskettavaksi ja inhimilliseksi pikkuelokuvaksi, joka sopii kouluikäisistä alkaen koko perheelle. Hän antaa sille kolme tähteä viidestä, mikä vastaa sanallista arviota ”hyvä”.

*Helsingin Sanomien* Helena Ylänen piti Scott Frankin käsikirjoitusta sovinnaisena aiheen mahdollisuuksiin nähden, mutta kehui Fosterin konstailematonta ohjausta ja keskittynyttä näyttelijäntyötä. Ylänen piti nuorta lapsinäyttelijää elokuvan parhaana puolena: ”Adam Hann-Byrdissä ei havaitse lainkaan näyttelemistä, mutta lapsen mielen avaruuden voi silti tajuta.”

## Lähteet

## Aiheesta muualla

* *Pieni mies Tate* Internet Movie Databasessa (englanniksi)